NORAKSTS

|  |  |
| --- | --- |
| 14.07.2015. | Nr. 9/3 |

**PAR NEKUSTAMO ĪPAŠUMU VECPILSĒTAS IELĀ 2, JELGAVĀ
 (KADASTRA NUMURS 0900 004 0370)**

(ziņo I.Meija)

 **Atklāti balsojot ar 12 balsīm PAR –** I.Jakovels,S.Stoļarovs, J.Bacāns, V.Grigorjevs, V.Ļevčenoks, R.Vectirāne, M.Buškevics, D.Olte, A.Garančs, A.Rāviņš, A.Tomašūns, J.Strods, **PRET-** nav, **ATTURAS** – nav,

Nekustamais īpašums Vecpilsētas ielā 2, Jelgavā ir valsts nozīmes arhitektūras piemineklis „Dzīvojamā ēka” (reģistrēts Valsts aizsargājamo kultūras pieminekļu sarakstā ar Nr. 5182). Ēka būvēta 18.gadsimta otrajā pusē / 19.gadsimta sākumā.

Likuma „Par pašvaldībām” 15.panta pirmās daļas 5.punkts nosaka, ka pašvaldības autonomā funkcija ir rūpēties par kultūru un sekmēt tradicionālo kultūras vērtību saglabāšanu tai skaitā atbalstot kultūras pieminekļu saglabāšanu.

Saskaņā ar likuma “Par pašvaldībām” 14.panta pirmās daļas 2.punktu, 15.panta pirmās daļas 5.punktu, 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 6.punktu un IV nodaļu „Publiskas personas mantas nodošana bez atlīdzības”, lai nodrošinātu pašvaldības autonomo funkciju izpildi – rūpēties par kultūru un sekmēt tradicionālo kultūras vērtību saglabāšanu kā arī lai saglabātu valsts nozīmes arhitektūras pieminekli Vecpilsētas ielā 2, Jelgavā,

**JELGAVAS PILSĒTAS DOME NOLEMJ:**

 Lūgt nodot valstij piekritīgo mantu - 3/6 domājamās daļas no nekustamā īpašuma Vecpilsētas ielā 2, Jelgavā (kadastra numurs 0900 004 0370) sastāvošu no viendzīvokļa dzīvojamās mājas ( kadastra apzīmējums 0900 004 0370 001), šķūņa

( kadastra apzīmējums 0900 004 0370 002), saimniecības ēkas ( kadastra apzīmējums 0900 0370 004) un zemes gabala 1250 m2 platībā, bez atlīdzības Jelgavas pilsētas pašvaldības īpašumā pašvaldības funkcijas īstenošanai ar mērķi sekmēt tradicionālo kultūras vērtību saglabāšanu un tautas jaunrades attīstību, tai skaitā kultūras pieminekļu saglabāšanu.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2015.gada 15.jūlijā